Jelaskan Kesan utama dari Banjir dalam bahasa melayu

Kesan utama banjir termasuk kehilangan nyawa, kerosakan bangunan dan struktur lain, termasuk jambatan, sistem pembetungan, jalan raya dan terusan.

Banjir juga sering merosakkan penyambungan eletrik dan kadang-kadang penjanaan kuasa, yang kemudiannya mempunyai kesan hiliran akibat kehilangan kuasa eletrik. Ini termasuk kehilangan rawatan air minum dan bekalan air, yang mungkin mengakibatkan ketiadaan air minuman atau pencemaran air yang teruk. Ia juga boleh menyebabkan ketiadaan kemudahan pelupusan kumbahan. Kekurangan air bersih digabungkan dengan kumbahan manusia di dalam air banjir menimbulkan risiko penyakit air yang boleh merangkumi demam kepialu, giardia, kriptosporidium, kolera dan banyak penyakit lain bergantung kepada lokasi banjir.

Kerosakan kepada jalan dan infrastruktur pengangkutan mungkin menysukarkan untuk menggerakkan bantuan kepada mereka yang terjejas atau penyediakan rawatan kecemasan.

Air banjir biasanya membanjiri tanah ladang, menjadikan tanah itu tidak boleh dikerjakan dan menghalang tanaman daripada ditanam atau dituai, yang boleh mengakibatkan kekurangan makanan baik untuk manusia dan haiwan ladang. Tanaman seluruh negara boleh hilang dalam keadaan banjir yang melampau. Sesetengah spesies pokok tidak boleh bertahan banjir berpanjangan pada sistem akar mereka.

Kesan jangka kedua dan jangka panjang

Kesukaran ekonomi akibat kemerosotan sementara pada pelancongan, kos membina semula, atau kekurangan makanan yang membawa kepada kenaikan harga merupakan kesan selepas berlakunya banjir yang teruk. Kesan kepada mereka yang terjejas boleh menyebabkan kerosakan psikologi kepada mereka yang terjejas, khususnya di mana berlaku kematian, kecederaan serius dan kehilangan harta benda.

Banjir di bandar boleh membawa kepada rumah-rumah basah kronik, yang dikaitkan dengan peningkatan pada masalah pernafasan dan penyakit lain. Banjir di bandar juga mempunyai implikasi ekonomi yang ketara pada kejiranan yang terjejas. Di Amerika Syarikat, para ahli industri menganggarkan bahawa ruang bawah tanah yang basah dapat menurunkan nilai harta sebanyak 10-25 peratus dan dipetik di antara alasan utama untuk tidak membeli rumah tersebut. Menurut Agensi Pengurusan Kecemasan Persekutuan Amerika Syarikat (FEMA), hampir 40 peratus perniagaan kecil tidak pernah membuka semula perniagaan mereka berikutan bencana banjir.. Di Amerika Syarikat, insurans boleh didapati bagi kerosakan banjir kepada kedua-dua rumah dan perniagaan.